Metazachlor

Metazachlor ass en 1:1-Gemësch vun zwou atropisomere cheemesche Verbindungen aus der Grupp vun de Chloracetamiden, zu deenen och den Alachlor an de Metolachlor gehéieren.

De Metazachlor gëtt an der Landwirtschaft als Herbizid agesat. E wierkt andeems en d'Synthes vun de Fettsaiere blockéiert. D'Mëttel gouf 1976 vun der Firma BASF op de Maart bruecht.

Gebrauch
Metazachlor gëtt an der Landwirtschaft als Virlafherbizid géint Onkraider op de Grompere-, Kabes- an Tubakfelder agesat.

Metazachlor am Stauséi Uewersauer
Zu Lëtzebuerg koum de Metazachlor 2014 an d'Gespréich, nodeems de 17. September zu Witry an der Belsch en Unhänger ëmgekippt war, a ronn 6000 Liter Metazachlor-Léisung an d'Moyémont, eng Niewebaach vun der Sauer, eragelaf sinn. E puer Deeg duerno gouf den Herbizid am Waasser vum Stauséi Uewersauer nogewisen.Ganser, J., 2014. Knapp zwei Wochen nach Herbizid-Unfall. Die Last im Stausee. Luxemburger Wort vum 1. Okt., S. 24..

Kuckt och
 Pestizid

Literatur

Kategorie:Herbiziden